stanford-oval/wikipedia huggingface dataset:
Johann Peter Pixis

Johann Peter Pixis
Johann Peter Pixis (10. helmikuuta 1788 Mannheim – 22. joulukuuta 1874 Baden-Baden) oli saksalainen pianisti ja säveltäjä.
Pixis muutti vuonna 1806 perheineen Wieniin ja opiskeli Johann Georg Albrechtsbergerin johdolla. Hän tuli tunnetuksi pianonsoiton opettajana ja esiintyvänä virtuoosina. Vuonna 1823 hän muutti Pariisiin ja vuonna 1840 Baden-Badeniin, jossa vietti loppuikänsä. Pixis sävelsi ensisijaisesti kosketinsoitinmusiikkia, johon vaikuttivat Joseph Haydn, Wolfgang Amadeus Mozart ja Ludwig van Beethoven. Hän oli mukana säveltämässä teosta Hexaméron – muunnelmia marssista Vincenzo Bellinin oopperasta Puritaanit. Hänen lisäkseen teoksen laatimiseen osallistuivat Frédéric Chopin, Franz Liszt, Carl Czerny, Sigismond Thalberg ja Henri Herz.
Aiheesta muualla

IMSLP: nuotteja
Joe Kelly

| Joe Kelly |
| --- | --- |

Henkilötiedot
Kansalaisuus:   Irlanti
Formula 1 -ura
Aktiivivuodet:  1950–1951
Talli(t):  Alta
Kilpailuja:  2
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Britannian Grand Prix 1950
Viimeinen kilpailu:  Britannian Grand Prix 1951
Joseph 'Joe' Michael Kelly (13. maaliskuuta 1913 Dublin, Irlanti – 28. marraskuuta 1993 Neston, Iso-Britannia) oli irlantilainen Formula 1 -kuljettaja. Hän osallistui kahteen osakilpailuun kausilla 1950–1951, mutta keskeytti molemmissa eikä onnistunut keräämään yhtään MM-pistettä. Hänen paras lähtöruutunsa oli 18. Kelly ajoi myös sarjan ulkopuolisissa kilpailuissa, joista parhaimpana tuloksena kolmas sija vuoden 1952 Ulster Trophystä.
Formula 1 -tulokset

| Vuosi | Talli | 1 | 2 | 3 | 4 | 5 | 6 | 7 | 8 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- |
| 1950 | Alta | GBR Kesk. | MON  | INDY  | SWI  | BEL  | FRA  | ITA  |  | - | 0 |
| 1951 | Alta | SWI  | INDY  | BEL  | FRA  | GBR Kesk. | GER  | ITA  | ESP  | - | 0 |
John Symes

| Mitalit> Maa:   Yhdistynyt kuningaskunta. Olympialaiset .Miesten kriketti | Mitalit> Maa:   Yhdistynyt kuningaskunta. Olympialaiset .Miesten kriketti | Mitalit> Maa:   Yhdistynyt kuningaskunta. Olympialaiset .Miesten kriketti | Maa:   Yhdistynyt kuningaskunta> .Miesten kriketti |
| --- | --- | --- | --- |
|  Kultaa | Pariisi 1900 | joukkuekilpailu |  |
John Symes (11. tammikuuta 1879 Crediton, Devon – 21. syyskuuta 1942 Newton Abbot, Devon) oli brittiläinen kriketinpelaaja ja olympiavoittaja.
Symes kilpaili vuoden 1900 kesäolympialaisissa Pariisissa, kultaa voittaneessa Castle Caryn Devon & Somerset Wanderers -joukkueessa. Donne toimi joukkueen avauslyöjänä kummassakin sisävuorossa lyöden vaatimattomat 16 juoksua. Hän kuitenkin kaukonäköisesti vei kotiin omin käsin kirjoittamansa ottelun tuloskortin, ja tämä arvokas historiallinen dokumentti on ainoa olympialaisten ainoasta kriketti ottelusta oleva yksityiskohtainen muistiinpano.
Sääksjärvi (Sysmä)

| Sääksjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä
Koordinaatit:  61°25′54″N, 26°01′44″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Uurajärven valuma-alue (14.86)
Laskujoki:  Alajoki Vähälampeen 
Järvinumero:  14.862.1.001
Mittaustietoja
Pinnankorkeus:  106,9 m  
Pituus:  3,5 km  
Leveys:  1,6 km  
Rantaviiva:  12,6923 km  
Pinta-ala:  2,2812 km²   
Tilavuus:  0,00838534 km³ 
Keskisyvyys:  3,68 m  
Suurin syvyys:  13,26 m  
Saaria:  5 
 fiSääksjärvi 
Sääksjärvi  on Päijät-Hämeessä Sysmässä  Onkiniemen lähellä sijaitseva järvi.
Maantietoa

Järvi on 3,5 kilometriä pitkä, 1,6 kilometriä leveä, ja sen pinta-ala on 228 hehtaaria eli 2,3 neliökilometriä. Sillä on viisi saarta, joiden yhteispinta-ala on 0,51 hehtaaria. Saarista neljä on alle hehtaarin kokoisia ja yksi on alle aarin kokoinen. Järvi on luodattu ja siitä on julkaistu syvyyskartat. Järven tilavuudeksi on saatu 8,39 miljoonaa kuutiometriä ja sen keskisyvyydeksi 3,7 metriä. Sen suurin syvyys on 13,3 metriä. Sen rantaviivan pituus on 12,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Uurajärven valuma-alueella (14.86), jonka Sääksjärven alueeseen (14.862) se kuuluu. Järven vedenpinnan korkeus on 106,9 metriä mpy.
Jari Räsänen (juoksija)

Jari Petteri Räsänen (s. 6. tammikuuta 1987) on suomalainen keskipitkien matkojen juoksija. Hänen seuransa on Joensuun Kataja ja hänen valmentajanaan toimii Juri Miljuhin. Vuoteen 2013 asti Räsänen edusti Polvijärven Urheilijoita.
Porin Kalevan kisoissa 2015 Räsänen voitti SM-pronssia 1 500 metrin juoksussa. Viestijuoksun SM-kilpailuissa hän on voittanut kultaa 4 × 1 500 metrin viestijuoksussa vuonna 2014, hopeaa vuonna 2015 ja pronssia 4 × 800 metrin viestijuoksussa vuonna 2015. Hallissa hän on voittanut SM-pronssia 1 500 metrin juoksussa vuosina 2014 ja 2015. Maastojuoksussa hänellä on yksi SM-pronssi lyhyen matkan joukkuekisasta vuodelta 2014.
Räsäsen ennätys 1 500 metrillä on 19. heinäkuuta 2015 Lapinlahdella juostu 3.47,85 ja 800 metrillä 24. heinäkuuta 2014 Joensuussa juostu 1.51,36.
Jehan de Lescurel

Jehan de Lescurel (myös Jehannot de l'Escurel) oli ranskalainen keskiajan säveltäjä ja runoilija.
Elämä

De Lescurel syntyi Pariisissa ja hänen isänsä oli kauppias. Hän sai musiikkiopetuksensa Notre Damen katedraalissa. Hänet hirtettiin 23. toukokuuta 1304 "irstaudesta" ja "rikoksista naisia kohtaan".
Teokset

Useimmat de Lesculerin teokset ovat monofonisia lauluja. Lauluihin kuuluu muun muassa virelaita sekä balladeja.
Aiheesta muualla

Mediabook "Jehan de Lescurel. Songé .i. songe" (Arkistoitu – Internet Archive) (chansons & Dit enté " Gracïeus temps", ensemble Syntagma, essay: Emilia Danilevski ISBN: 3003651420002
John Swartzwelder

| John Swartzwelder |
| --- | --- |
 Swartzwelder vuonna 1992
Henkilötiedot
Syntynyt: 16. marraskuuta 1950, Yhdysvallat
Ammatti:  Tv-käsikirjoittaja
Aiheesta muualla
Kotisivu
John Swartzwelder (16. marraskuuta 1950 Yhdysvallat) on yhdysvaltalainen käsikirjoittaja, joka tunnetaan parhaiten työstään animaatiosarja Simpsonien parissa. Hän kuului sarjan käsikirjoittajiin 1.–15. tuotantokaudella eli vuosina 1989–2003. Hän on käsikirjoittanut 59 Simpsonien jaksoa, enemmän kuin kukaan toinen. Swartzwelder oli myös yksi The Simpsons Movie -elokuvan käsikirjoittajista.
Swartzwelder tunnetaan siitä, ettei hän halua esiintyä lainkaan julkisuudessa.
Jari Niska

Jari Niska
Jari "Jake" Niska on suomalainen muusikko, joka on toiminut Seitsemän seinähullun veljeksen laulavana rumpalina vuoteen 2020, jolloin bändi lopetti toimintansa. Kotipaikkaansa Niska pitää Valkeakoskella.[lähde? ]
Yli 39-vuotiselle musiikkiuralla on ollut kymmeniä suomalaisia huippusolisteja ja useita tanssiorkestereita, muun muassa Voimaorkesteri, joka voitti vuonna 2007 SMOrk eli tanssiorkestereiden SM-kilpailun. Kokoonpanolle myönnettiin tuolloin myös Kullervo Linna -palkinto. Jari Niska toimii Lumilinnan ja Eino Grönin sekä oman JNB-yhtyeiden laulavana rumpalina sekä tekee freelancerkeikkoja. Niska toimii myös 2020 perustamansa sekstetin Musakoneen impressaarina.
Aiheesta muualla

Kuvia tai muita tiedostoja aiheesta Jari Niska Wikimedia Commonsissa
Jari Saarman

Jari Saarman on suomalainen bassobaritoni, joka aloitti musiikin maisterin opinnot Sibelius-Akatemiassa solistisella osastolla alkaen 1989 Anssi Hirvosen ja Pentti Kotirannan oppilaana. Diplomin hän sai valmiiksi 1995. Lisäoppia hän on hankkinut mm. Jorma Hynnisen ja Herbert Brauerin kursseilta.[lähde? ]
Saarman oli kiinnitettynä Suomen Kansallisoopperaan vuosina 1991–2011. Sieltä hän oli virkavapaalla vuosina 1995–1997, jolloin hän lauloi Münsterin oopperan solistikunnassa Saksassa.
Hän on esiintynyt Suomessa, Ruotsissa, Italiassa, Unkarissa, Venäjällä, Yhdysvalloissa ja Saksassa. Jari Saarman on kuulunut Suomen oopperaliiton solistipankkiin 1999–2000 sekä esiintynyt oratorio- ja passiokonserttien solistina Suomessa, Saksassa, Unkarissa ja Italiassa.
Saarman oli Metsolan musiikki Oy:n toiminnanjohtaja vuosina 2002-2014 tuottaen konsertti- ja ohjelmakokonaisuuksia ja välitti esiintyjiä erilaisiin tilaisuuksiin.
Hän on levyttänyt Muistojeni Georg Ots -levyn vuonna 2002.[lähde? ]   Hänen veljensä Risto Saarman ja Jukka Saarman ovat myös oopperalaulajia.
Johann Philipp Achilles Leisler

Johann Philipp Achilles Leisler
Johann Philipp Achilles Leisler (1. elokuuta 1771 tai 1772 – 8. joulukuuta 1813) oli saksalainen luonnontieteilijä.
Lääketieteen tohtori Johann Leisler kuvaili ja nimesi useita lintulajeja, muun muassa lapinsirrin, pikkusirrin ja lyhytvarvaskiurun. Lapinsirrin hän nimesi ystävänsä Coenraad Jacob Temminckin mukaan. Leisler asui Hanaussa ainakin 1800-luvun alussa. Hänen tyttärensä Louise von Ploennies (1803–1872) oli runoilija ja näytelmäkirjailija.
Eläintieteilijä Heinrich Kuhl (1797–1821) nimesi metsälepakon (Nyctalus leisleri) Leislerin kunniaksi.
Teoksia

Populäres Naturrecht. Eichenberg, Frankfurt 1799–1806.
Über medicinische Wahrheit und über die Mittel, sie zu erlangen. Eichenberg, Frankfurt 1802.
Nachträge zu Bechsteins Naturgeschichte Deutschlands. Schameck, Hanau 1812.
Jehan Sadat

| Jehan Sadat |
| --- | --- |
 Jehan Sadat vuonna 1995
Henkilötiedot
Syntynyt: 29. elokuuta 1933 Kairo, Egypti
Kuollut: 9. heinäkuuta 2021 (87 vuotta)
Ammatti:  professori
Puoliso:  Anwar Sadat
Muut tiedot
Koulutus: Kairon yliopisto
Jehan Sadat (arab. جيهان السادات‎, Jīhān as-Sādāt, synt. Jehan Safwat Raouf, arab. جيهان صفوت رؤوف‎, Jīhān Ṣafwat Ra’ūf; 29. elokuuta 1933 – 9. heinäkuuta 2021) oli Egyptin vuonna 1981 murhatun presidentti Anwar Sadatin leski. Sadatin presidenttikaudella hänen toimintansa esimerkiksi naisten aseman parantamiseksi herätti kritiikkiä Egyptin konservatiivisissa muslimipiireissä. Anwar Sadat joutui myös jihadistien murhaamaksi. Myöhemmin Jehan Sadat vetäytyi Egyptin julkisesta politiikasta toimien esimerkiksi Marylandin yliopiston professorina.
Elämäkerta > Nuoruus

Jehan Sadat syntyi Egyptin Kairossa Rodan saarella vuonna 1933.  Hänen isänsä oli lääkäri Safwat Raouf ja äiti brittiläinen Gladys Charles Cotrell. Vanhemmat olivat tavanneet Britanniassa, jossa Safwat oli opiskellut lääketiedettä. Lapsuudessaan Jehan kasvatettiin monien brittiläisten tapojen mukaisesti, mutta toisaalta hänestä tuli myös muslimi kristitystä äidistään poiketen.
15-vuotiaana Jehan matkusti asumaan sukulaisensa luo Suezissa. Suezilla hän tapasi Anwar Sadatin. Sadat oli vain jonkin aikaa aikaisemmin vapautunut vankilasta. Sotilaana työskennellyt Sadat tunnettiin jo tuolloin Egyptin brittivallan vastustajana. Gamal Abdel Nasserin tapaan hän kuului niin sanottujen vapaiden upseerien salaseuraan, jonka tavoitteena oli päästä eroon niin brittivallasta, kuin Egyptin kuningas Faruqistakin. Jehan oli myös itse innostunut Egyptin kansallismielisestä liikkeestä. Hänen vanhempansa eivät sen sijaan pitäneet suhteesta kaksi kertaa vanhempaan Sadatiin. Sadat oli myös ottanut avioeron aikaisemmasta vaimostaan, jonka kanssa hänellä oli lapsia jo entuudestaan. Jehan ja Anwar Sadat menivät joka tapauksessa naimisiin 29. toukokuuta 1949.
Elämäkerta > Presidentin vaimo

Yöllä 23. heinäkuuta 1952 vapaat upseerit syöksivät kuninkaan vallasta verettömässä vallankaappauksessa. Mukana oli myös Anwar Sadat. Valtaan nousi Nasser. Nasserin hallinnossa Sadat nousi lopulta varapresidentiksi. Sadat ei kuulunut kuitenkaan hänen näkyvimpään lähipiiriin. Kun Nasser kuoli vuonna 1970 Sadat voitti seuranneen valtakamppailun vakiinnuttaen hatarana pidetyn asemansa.
Valtionpäämiehen vaimon odotettiin pysyvän taka-alalla. Jehan Sadat pyrki kuitenkin vaikuttamaan maan naisten asemaan. Hänet tunnettiin feministinä. Jehan perusti järjestön opettamaan naisille ammattitaitoja ja hänellä oli huomattava vaikutus vuonna 1979 käyttöön otettuihin niin sanottuihin "Jehanin lakeihin". Lait takaisivat 30 paikkaa naisille Egyptin parlamentissa ja he saattoivat nyt tietyin syin ottaa eron miehestään. Kaikkia Jehanin koettu vaikutusvalta ei miellyttänyt. Monet muslimit vastustivat esimerkiksi uusia lakeja islamin vastaisina. Osaa muutettiinkin vuonna 1985. Konservatiiviset muslimit kritisoivat Jehanin vaikutusvaltaa miehensä hallinnossa. Jehanin kokonaisvaikutusta Sadatin politiikkaan on kuitenkin hankala arvioida.
Jehan Sadat oli pienimuotoisesti myös mukana politiikassa esimerkiksi Al-Minufiyyan aluehallinnossa. Jom kippur - sodan aikana hän johti Egyptin Punaista puolikuuta ja veripankkia. Muuhun järjestötoimintaan lukeutui esimerkiksi syöpäpotilaiden seuran johto ja Egyptin muinaisaarteiden suojelu. Hän antoi henkilökohtaisia haastatteluja länsimaalaisille lehdille, mikä sekään ei miellyttänyt egyptiläisiä tietyissä piireissä.
Elämäkerta > Sadatin kuolema ja sen jälkeen

6. lokakuuta 1981 Anwar Sadat oli seuraamassa sotilasparaatia, jossa juhlittiin Suezin kanavan ylitystä jom kippur -sodassa. Yllättäen kolme Islamilainen jihad -järjestöön liitettyä sotilasta hyökkäsi presidentin aitioon käsikranaatilla ja käsiasein. Sadat sai surmansa. Presidentiksi nousi varapresidentti Hosni Mubarak. Jehan Sadat itse vetäytyi julkisuudesta. Sittemmin hän vietti aikaa pääasiassa ulkomailla. Hän oli ensin vuodesta 1984 opettaja Etelä-Carolinan yliopistossa Yhdysvalloissa ja vuodesta 1993 professori Marylandin yliopistossa. Hän oli aikaisemmin opiskellut arabiankielistä kirjallisuutta Kairon yliopistossa ja oli valmistunut alemmasta tutkinnosta 1980 ja ylemmästä 1986.
Sadat on kommentoinut Egyptin tilannetta esimerkiksi Al Arabiya -televisiokanavalle, jolla hän syytti Muslimiveljeskuntaa maan ongelmista ja kiitteli presidentti Abdel Fattah al-Sisia.
Anwar Sadat ja Jehan Sadat (vas.), sekä Richard Nixon ja Pat Nixon (oik.) vuonna 1974.
Puhetilaisuudessa Kaliforniassa vuonna 2006.
Joel Edmundson

| Joel Edmundson |
| --- | --- |

Henkilötiedot
Syntynyt: 28. kesäkuuta 1993 (ikä 31) Brandon, Manitoba
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  193 cm
Paino:  98 kg
Seura
Seura:  Los Angeles Kings
Sarja:  NHL
Pelinumero:  6
Pelaajaura
Pääsarjaura:  2015–
Aik. seurat:  Chicago Wolves (AHL) St. Louis Blues (NHL) Carolina Hurricanes (NHL) Montreal Canadiens (NHL) Washington Capitals (NHL)   Toronto Maple Leafs (NHL)
NHL-varaus:  46. varaus, 2011 St. Louis Blues
Joel Edmundson (s. 28. kesäkuuta 1993 Brandon, Manitoba, Kanada) on kanadalainen jääkiekkopuolustaja, joka pelaa NHL-joukkue Los Angeles Kingsissä. St. Louis Blues varasi Edmundsonin vuoden 2011 varaustilaisuudessa toisella kierroksella 46. pelaajana. Edmundson voitti Stanley Cupin St. Louisin riveissä kaudella 2018–2019. Edmundson siirtyi St. Louisista Carolina Hurricanesiin syyskuussa 2019 vaihdossa Justin Faulkiin. Syyskuussa 2020 Montreal Canadiens hankki Edmundsonin pelaajaoikeudet vaihdossa viidennen kierroksen varausvuoroon. Tämän jälkeen Edmundson teki nelivuotisen jatkosopimuksen Canadiensin kanssa.
Heinäkuussa 2023 Canadiens kauppasi Edmundsonin Washington Capitalsiin vaihdossa kolmannen kierroksen ja seitsemännen kierroksen varausvuoroihin vuoden 2024 varaustilaisuudessa.
Maaliskuussa 2024 Capitals kauppasi Edmundsonin Toronto Maple Leafsiin vaihdossa kolmannen kierroksen varausvuoroon vuoden 2024 varaustilaisuudessa ja viidennen kierroksen varausvuoroon vuoden 2025 varaustilaisuudessa.
Heinäkuussa 2024 Edmundson teki vapaana agenttina Los Angeles Kingsin kanssa nelivuotisen ja yhteensä 15,2 miljoonan dollarin arvoisen sopimuksen.
Janne Salli

| 0 | 1 | 2 | 3 |
| --- | --- | --- | --- |
 Salli Ilveksen verryttelyasussa vuonna 2010
Henkilötiedot
Koko nimi: Janne Mikael Salli
Syntymäaika: 14. joulukuuta 1977 (ikä 46)
Syntymäpaikka: Seinäjoki, Suomi
Pelipaikka: puolustaja
Pituus: 188 cm
Junioriseurat
1988–1992: Sepsi-78
Seurat
| Vuodet | Seura | O | (M) |
| 1993–1997 | TP-Seinäjoki | 85 | (5) |
| 1998–2000 | Haka | 77 | (7) |
| 2000–2002 | Barnsley | 7 | (0) |
| 2003 | TP-Seinäjoki | 7 | (1) |
| 2003–2005 | Haka | 48 | (1) |
| 2006–2007 | TPV | 49 | (3) |
| 2008–2010 | Ilves | 57 | (2) |
| Yhteensä | Yhteensä | 330 | (19) |
Maajoukkue
| 1993 | Suomi U15 | 8 | (1) |
| 1993 | Suomi U16 | 2 | (0) |
| 1994–1995 | Suomi U17 | 10 | (0) |
| 1997–1999 | Suomi U21 | 15 | (1) |
| 1999–2004 | Suomi | 11 | (1) |
 Seurajoukkueuran tilastot kattavat vain kansalliset sarjat.
Janne Mikael Salli (s. 14. joulukuuta 1977 Seinäjoki) on uransa lopettanut suomalainen jalkapalloilija. Hän oli pelipaikaltaan keskuspuolustaja.
Jalkapalloura

Salli edusti viimeksi Kakkosessa pelannutta Ilvestä puolustajana sekä apuvalmentajana. Hän siirtyi Ilvekseen kaudeksi 2008 edustettuaan sitä ennen mm. Valkeakosken Hakaa, TP-Seinäjokea, Barnsleyta ja Tampereen Pallo-Veikkoja. Hän pelasi Veikkausliigassa 150 ottelua ja teki kymmenen maalia. Salli voitti Suomen mestaruuden neljästi ja Suomen Cupin kerran Hakan riveissä. Kaudella 1998 hän oli 22-vuotiaana nuorin mestarijoukkueen kapteenina toiminut pelaaja. Salli on toiminut myös Canal+ -kanavan jalkapalloasiantuntijana.
Jalkapalloura > Saavutukset

Vuoden lupaava pelaaja 1995
Suomen mestaruus 1998, 1999, 2000 ja 2004
SM-hopea 2003
Suomen Cup 2005
Jalkapallouran jälkeen

Salli valmistui Tampereen yliopistosta kauppatieteiden maisteriksi vuonna 2007. Kauteen 2005 ammattilaisjalkapalloilijan uransa lopettanut Salli työskenteli PricewaterhouseCoopersilla tilintarkastustehtävissä vuosina 2006–2014. Vuonna 2011 hänet hyväksyttiin KHT-tilintarkastajaksi. Vuodesta 2014 lähtien Salli on työskennellyt johtavissa taloushallinnon tehtävissä Stora Ensolla.
Joe May

Joe May vuonna 1919.
Joe May (syntyjään Julius Otto Mandl), (7. marraskuuta 1880 Wien, Itävalta-Unkari – 29. huhtikuuta 1954 Los Angeles, Kalifornia, Yhdysvallat) oli itävaltalainen elokuvaohjaaja ja -tuottaja. Hän oli saksalaisen elokuvan pioneereja.
May aloitti elokuvauransa ohjaamalla pienen budjetin rikoselokuvia. Vuonna 1915 hän perusti oman tuotantoyhtiönsä May-Filmin. May auttoi Fritz Langin elokuvauran alkua ja tuotti monia Langin varhaisia käsikirjoituksia. Inflaation takia May joutui jättytymään yritysjohdosta, ja hän alkoi ohjata elokuvia muille tuottajille. Tältä ajalta on myös ehkä hänen merkittävin elokuvansa Asfaltti vuodelta 1929.
Hitlerin noustua valtaan Saksassa May joutui lähtemään Ranskan ja Yhdistyneen kuningaskunnan kautta Yhdysvaltoihin. Hänen ensimmäinen elokuvansa Yhdysvalloissa oli Keväinen sävel vuodelta 1934. Mayn viimeinen ohjaustyö oli Johnny Doesn't Live Here Any More vuodelta 1944. Hän jätti elokuvateollisuuden lopullisesti vuonna 1950. Tämän jälkeen hän jatkoi Blue Danube -ravintolan johtajana. May kuoli vuonna 1954.
Joe May meni naimisiin oopperalaulaja Maria Pflegerin kanssa vuonna 1902. Pfleger käytti lavalla nimeä Mia May, josta Joe May otti sukunimensä 1910-luvun alussa ja samalla muutti etunimensäkin. Joe ja Mia May olivat naimisissa Joen kuolemaan asti 1954. Heillä oli yksi, vuonna 1902, syntynyt lapsi, Eva May, joka teki itsemurhan 1924.
Aiheesta muualla

Joe May Internet Movie Databasessa. (englanniksi)
Joe May Elonetissä.
Jouko Oittinen

Jouko Erkki Oittinen (30. heinäkuuta 1944 Loimaa – 3. marraskuuta 2007 Vihti)  oli suomalainen kenraalimajuri.
Oittinen syntyi myymälänhoitaja Erkki Oittisen ja Aili Nurmen perheeseen. Hänen puolisonsa vuodesta 1967 oli Seija Näveri.
Oittinen tuli ylioppilaaksi Karhulan yhteiskoulusta 1963, Kadettikoulusta hän valmistui 1968 ja Sotakorkeakoulusta 1977. Opetusupseerina Porin prikaatissa Oittinen toimi 1968–1969, opetusupseerina ja komppanian varapäällikkönä Reserviupseerikoulussa 1969–1974, toimistoupseerina ja toimistoesiupseerina Puolustusvoimien ampumatarvikelaitoksella 1975–1985 sekä  Pääesikunnassa toimistoesiupseerina järjestelyosastolla 1985–1988, toimistopäällikkönä sotatalousosastolla 1988–1993 ja suunnittelupäällikkönä sunnitteluosastolla 1993–1995. Puolustusvoimien materiaalilaitoksen johtaja Oittinen oli 1995–2000 ja puolustusvoimien huoltopäällikkö vuodesta 2000. Oittinen hoiti urallaan paitsi puolustusvoimain taloussuunnittelun, myös tietojenkäsittelyn vastuutehtäviä. Vakinaisesta palveluksesta hän erosi 2004. Oittinen kuoli liikenneonnettomuudessa 63-vuotiaana syksyllä 2007.
Oittinen ylennettiin vänrikiksi 1965, luutnantiksi 1968, yliluutnantiksi 1972, kapteeniksi 1975, majuriksi 1981, everstiluutnantiksi 1988, everstiksi 1993, prikaatikenraaliksi 1997 ja kenraalimajuriksi 1999.
Johannes Tornaeus

Johannes Jonae Tornaeus (k. 1681) oli suomalainen pappi, vuodesta 1640 Alatornion kirkkoherra. Hän opiskeli Uppsalan yliopistossa 16.2.1625. Tutkinnon suoritettuaan hän matkusti kreivi Bengt Oxenstiernan kanssa 6-7 vuotta itämaissa. Heidän matkansa ylettyivät jopa Kiinaan. Matkalla hän perehtyi itämaisiin kieliin. 
Hän järjesti opetusta Tornion Lapissa. Hän julkaisi saamenkielisen teoksen Manuale Lapponicum, jossa on kirkkokäsikirja, osia Vanhasta testamentista, Lutherin vähä katekismus, evankeliumeja ja epistoloita, psalmeja. Hänen 1672 laatimansa kertomus Tornion ja Kemin Lapista on julkaista lyhennettynä 1772 nimellä Beskifning öfver Torneå och Kemi Lappmarker ja selvityksen Lapinmaasta "Berättelse om Lapmarckerna och deras tillstånd", julkaistu teoksessa K. B. Wiklund, Svenska landsmålen XVII, 3: 1900.
Aiheesta muualla

Kansallisbiografia (maksullinen)
Särkijärvi (Orivesi, Enonsivu)

| Särkijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°44′28″N, 24°07′55″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  Särkioja Enojärveen 
Järvinumero:  35.744.1.011
Mittaustietoja
Pinnankorkeus:  144,4 m  
Rantaviiva:  2,798 km  
Pinta-ala:  23,629 ha  
Saaria:  2 
 fiSärkijärvi 
Särkijärvi  on Pirkanmaalla Oriveden Enonsivun lähellä sijaitseva järvi.
Maantietoa

Järven pinta-ala on 24 hehtaari, se on 800 metriä pitkä ja 550 metriä leveä. Se sijaitsee kalliomurrokseen muodostuneen rotkon eteläpäässä Enojärven pohjoispuolella. Sillä on kaksi karttaan nimettyä lahtea. Itäinen Rossinlahti on pitempi kuin läntinen Nevanlahti. Järvellä on kartan mukaan kaksi autiota saarta, joista suurin on nimeltään Isosaari. Isosaaren taakse jää myös Salmiojanrotkon aiheuttama lahti, jonne Salmioja laskee. Järven rantaviivan pituus on 2,8 kilometriä ja sen rannat ovat metsämaata. Eninsivun haja-asutus muodostuu yhdestä maatilasta ja kahdesta vapaa-ajan asunnosta. Niille tulee tiet Enokunnan suunnalta.
Luontoarvoja

Salmiojanrotko ulottuu järven pohjoisosaan asti. Notkossa virtaava Salmioja muodostaa vanhan kuusikon keskellä virtaavan puronvarren elinympäristön, joka on suojeltu järven rantaan asti.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Enojärven valuma-alueeseen se kuuluu. Järven vedenpinnan korkeus on 144,4 metriä mpy. Siihen tulee vain neljä metsäojaa. Niistä vuolain on Salmioja, jonka valuma-alueella sijaitsee Silmäpäänsuo. Suo kerää itseensä ja johtaa lampiensa kautta eri ojien vesiä ja laskee ne Särkijärveen. Ojan valuma-alueella sijaitsevat Silmäpäänlammit, Kaukaslammi, Salmijärvi, Valkeajärvi ja Purakko. Järven valuma-alueella on näiden lisäksi vielä Paskolammi ja suojelualueella sijaitseva Pikkulammi. Järven oma laskuoja on Särkioja, joka laskee 450 metrin päässä Enojärven Särkisaaren kohdalle. Ojalla on pudotusta 1,1 metriä.
Historiaa

Vuoden 1957 peruskartassa järven rantaan ulottui viisi peltopalstaa. Sitten 1970-luvulla niiden pinta-ala pieneni ja rannoille jäi suojavyöhykkeitä. Rantojen vapaa-ajan asunnot ilmaantuivat samaan aikaan.